Πιερ Βερνιέ

Ο Πιερ Βερνιέ (, 19 Αυγούστου 158014 Σεπτεμβρίου 1637) ήταν Γάλλος μαθηματικός και εφευρέτης, γνωστός για την επινόηση της ομώνυμης κλίμακας βερνιέρου, που πολλαπλασιάζει την ακρίβεια στις μετρήσεις μηκών ή γωνιών, εφαρμοζόμενη δίπλα στην κλίμακα ενδείξεων π.χ. των χιλιοστών του μέτρου σε έναν χάρακα.

Ο Βερνιέ γεννήθηκε και πέθανε στην πόλη Ορνάν της ανατολικής Γαλλίας, που τότε όμως ανήκε στην Ισπανία των Αψβούργων. Διδάχθηκε θετικές επιστήμες από τον πατέρα του και έγινε «καστελάνος» (επικεφαλής της φρουράς) στο Κάστρο του Ορνάν, ενώ αργότερα διορίσθηκε σύμβουλος και γενικός διευθυντής Οικονομικών θεμάτων στην Κομητεία της Βουργουνδίας.

Το 1631 ο Βερνιέ δημοσίευσε στις Βρυξέλλες την πραγματεία του με τίτλο La construction, l'usage, et les propriétés du quadrant nouveau de mathématique, στην οποία περιέγραψε για πρώτη φορά την κλίμακα βερνιέρου, εφαρμοζόμενη αρχικώς στο μοιρογνωμόνιο ενός τετράντα. Ο Χριστόφορος Κλάβιος είχε αναφέρει τη βασική ιδέα του βερνιέρου δεκαετίες νωρίτερα, αλλά δεν πρότεινε μόνιμη προσάρτηση της κλίμακας στο όργανο.Clavius, Christopher: Geometria Practica, Ρώμη 1604, Βιβλ. 1, κεφ. 2, σσ. 15-19, δείτε ιδίως την εικόνα στη σελ. 16)

Παραπομπές

Πηγές
 Το λήμμα «Βερνιέ Πέτρος» στη Νέα Ελληνική Εγκυκλοπαίδεια «Χάρη Πάτση», τόμ. 8

Κατηγορία:Γάλλοι εφευρέτες
Κατηγορία:Γάλλοι μαθηματικοί